b"\n_START_ARTICLE_\nCessna O-1 Bird Dog\n_START_PARAGRAPH_\nCessna O-1 Bird Dog (suom. Lintukoira) on yhdysvaltalainen kevyt yl\xc3\xa4tasoinen, yksimoottorinen ja potkurik\xc3\xa4ytt\xc3\xb6inen tiedustelulentokone. Kone sopii maajoukkojen liikkeiden tarkkailuun ja tykist\xc3\xb6n tulenjohtoon. Konetyyppi kehitettiin Cessna 170 -siviililentokoneesta. Ensilento tapahtui 14. joulukuuta 1949 ja ensiesittely vuonna 1950. Tuotantom\xc3\xa4\xc3\xa4r\xc3\xa4 k\xc3\xa4sitti arviolta 3\xc2\xa0400 koneyksil\xc3\xb6\xc3\xa4. Konetyyppi poistettiin palvelusk\xc3\xa4yt\xc3\xb6st\xc3\xa4 USA:ssa vuonna 1974._NEWLINE_Konetyyppi tunnettiin my\xc3\xb6s nimell\xc3\xa4 L-19. Sit\xc3\xa4 k\xc3\xa4ytti usea Yhdysvaltain liittolaismaa. T\xc3\xa4m\xc3\xa4 tyyppi oli t\xc3\xa4ysin aseistamaton. Lycoming -m\xc3\xa4nt\xc3\xa4moottori on 213 hv (159\xc2\xa0kW) tehoinen, ja se antoi koneelle 209\xc2\xa0km/h huippunopeuden._NEWLINE_O-1 Bird Dog'in seuraaja oli niin kutsuttu push-pull -lentokone: vuonna 1967 esitelty Cessna O-2 Skymaster."